पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी सिंहभूम जिला अंतर्गत सदर चाईबासा अनुमंडल क्षेत्र के अनुमंडल पदाधिकारी शशीन्द्र कुमार बड़ाइक द्वारा जानकारी देते हुए बताया गया कि आए दिन सूचना प्राप्त हो रही है कि वैवाहिक कार्यक्रम में काफी लोगों की भीड़ जमा हो रही है। यद्यपि आपदा प्रबंधन द्वारा दिए गए दिशा-निर्देश के अनुसार किसी भी वैवाहिक कार्यक्रम में 50 व्यक्ति एवं श्राद्ध कार्यक्रम में 30 व्यक्तियों को ही शामिल होना है, परंतु ऐसा देखा जा रहा है कि शादी समारोह या अन्य कार्यक्रम में अधिक व्यक्तियों द्वारा जमावड़ा किया जा रहा है।
इससे कोविड-19 महामारी के संक्रमण को फैलने की अत्यधिक संभावना बनती है। अनुमंडल पदाधिकारी शशींद्र बराइक द्वारा उपरोक्त तथ्यों को ध्यान में रखते हुए अनुमंडल क्षेत्र अंतर्गत वैवाहिक कार्यक्रम के आयोजक व समारोह स्थल यथा होटल, रेस्टोरेंट, धर्मशाला के संचालकों को निर्देश दिया गया है कि यदि उनके द्वारा आयोजित वैवाहिक या अन्य किसी भी कार्यक्रम में निर्धारित क्षमता से अधिक लोगों का जमावड़ा पाया जाएगा, तो उनके विरुद्ध आपदा प्रबंधन अधिनियम 2005 एवं आईपीसी की धारा 188 के तहत प्राथमिकी दर्ज करते हुए सख्त कानूनी कार्रवाई की जाएगी, जिसके लिए वे स्वयं जवाबदेह होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn